title: Francia Márquez
text: Ñació'l 1 d'avientu de 1981 na parroquia de Yolombó, correximientu del conceyu de Suárez nel departamentu del Cauca, asitiada en territoriu d'una comunidá afrodescendiente. La so infancia, según cuenta, "tuvo marcada por pasar tiempu en casa de mios güelos maternos, otru tiempu cola mio ma y el restu colos mios güelos paternos." La so madre ye partera, llabradora y minera. El so padre, agrominero y obreru. A la edá de 16 años tuvo'l primeru de los sos dos fíos que crio cómo madre soltera. Mientres la so adolescencia trabayó como minera d'oru artesanal nel so conceyu y como emplegada doméstica na ciudá de Cali.